17.6.2022.
HR
Službeni list Europske unije
L 163/185
(51) „dostupna strana” (reachable party) znači subjekt koji: (a) ima poslovni identifikacijski kôd (BIC); (b) određen je kao takav od strane imatelja TIPS DCA ili od strane sporednog sustava koji ima TIPS AS tehnički račun; (c) korespondent je, klijent ili podružnica imatelja TIPS DCA ili sudionik u sporednom sustavu ili je korespondent, klijent ili podružnica sudionika u sporednog sustavu koji ima TIPS AS tehnički račun; i (d) dostupan je u TIPS-u i u mogućnosti je dostavljati naloge za prijenos novčanih sredstava i primati ih preko imatelja TIPS DCA ili sporednog sustava koji ima TIPS AS tehnički račun ili izravno ako ga je na to ovlastio imatelj TIPS DCA ili sporedni sustav koji ima TIPS AS tehnički račun; (52) „postupak namire sporednog sustava u realnom vremenu na bruto načelu” (RTGS AS postupak namire) (Realtime gross settlement ancillary system settlement procedure (RTGS AS settlement procedure)) znači jednu od niza unaprijed određenih usluga za podnošenje i namiru AS naloga za prijenos povezanih s namirom AS-a na RTGS namjenskim novčanim računima, podračunima i RTGS AS tehničkim računima; (53) „tehnički račun sporednog sustava za namiru u realnom vremenu na bruto načelu” (RTGS AS tehnički račun) (Real-time gross settlement ancillary system technical account (RTGS AS technical account)) znači račun koji AS ili SB drži u svojoj komponenti sustava TARGET u ime AS-a i koji se koristi u RTGS AS postupku namire; (54) „zahtjev za opoziv” (recall request) znači poruka imatelja RTGS DCA ili imatelja TIPS DCA kojom se traži povrat namirenog naloga za plaćanje ili naloga za trenutačno plaćanje; (55) „propisani nalog za prijenos likvidnosti” (rule-based liquidity transfer order) znači nalog za prijenos likvidnosti koji je pokrenut kao posljedica: (a) stanja na MCA-u ili RTGS DCA-u koje prekoračuje unaprijed određenu donju ili gornju granicu; ili (b) nedovoljnih sredstava za pokrivanje hitnih naloga za plaćanje koji čekaju u redu, AS naloga za prijenos ili naloga za plaćanje visokog prioriteta na RTGS DCA; (56) „grupa računa banaka namire” (settlement bank account group) znači popis RTGS namjenskih novčanih računa i/ili podračuna utvrđenih u kontekstu namire sporednog sustava primjenom RTGS AS postupaka namire; (57) „banka namire” (settlement bank) znači imatelj RTGS DCA čiji se RTGS DCA ili podračun koristi za namiru AS naloga za prijenos koji je dostavio AS primjenom RTGS AS postupka namire; (58) „privremeno isključenje” (suspension) znači mirovanje prava i obveza sudionika za razdoblje koje utvrđuje SB sudionika; (59) „TARGET račun” (TARGET account) znači svaki račun otvoren u komponenti sustava TARGET; (60) „komponenta sustava TARGET” (TARGET component system) znači svaki sustav središnje banke koji čini dio sustava TARGET; (61) „koordinator sustava TARGET” (TARGET coordinator) znači osoba koju je imenovao ESB da osigura dnevno operativno upravljanje sustavom TARGET, da upravlja i koordinira aktivnošću u slučaju nastupa neuobičajene situacije i da koordinira diseminaciju informacija sudionicima; (62) „postupak namire sporednog sustava za namiru trenutačnih plaćanja u sustavu TARGET (TIPS)” (TIPS AS postupak namire) (TARGET Instant Payment Settlement (TIPS) ancillary system settlement procedure (TIPS AS settlement procedure)) znači unaprijed određena usluga za podnošenje i namiru naloga za prijenos likvidnosti i naloga za trenutačno plaćanje koja je povezana s namirom AS-a na TIPS namjenskim novčanim računima i TIPS AS tehničkim računima; (63) „tehnički račun sporednog sustava za namiru trenutačnih plaćanja u sustavu TARGET (TIPS)” (TIPS AS tehnički račun) (TARGET Instant Payment Settlement (TIPS) ancillary system technical account (TIPS AS technical account)) znači račun koji AS ili SB drži u svojoj komponenti sustava TARGET u ime AS-a, a kojim se AS-a koristi u svrhu namire trenutačnih plaćanja ili gotovo trenutačnih plaćanja u vlastitim knjigama; (64) „voditelj namire sustava TARGET” (TARGET settlement manager) znači osoba koju je imenovao SB Eurosustava da nadzire rad njegove komponente sustava TARGET; (65) „TARGET2-Securities” (T2S) (TARGET2-Securities (T2S)) znači skup hardvera, softvera i ostalih komponenti tehničke infrastrukture putem kojih Eurosustav pruža usluge središnjim depozitorijima vrijednosnih papira i središnjim bankama Eurosustava koji omogućava centralnu, neutralnu i bezgraničnu namiru transakcija s vrijednosnim papirima po načelu isporuka uz plaćanje (delivery-versus-payment) u novcu središnje banke; (66) „tehničke smetnje u radu sustava TARGET“ (technical malfunction of TARGET) znači svaki kvar ili pad tehničke infrastrukture i/ili računalnih sustava kojima se koristi odgovarajuća komponenta sustava TARGET ili bilo koji drugi događaj zbog kojeg je nemoguće izvršiti i dovršiti obradu naloga za prijenos novčanih sredstava u odgovarajućoj komponenti sustava TARGET u skladu s odgovarajućim dijelovima ove Smjernice;